Natasja Ligtenberg (n_ligtenberg) on Pinterest
Ben moeder van drie mooie jongens en een meisje, waar ik super trots op ben
knutselen tas en overige
kraam Cadau 's
Baby TowelBaby CarriersBaby WearingCrochet BabyBaby DollsBaby ThingsMei Tai Baby CarrierDoll CarrierThe BabySewing IdeaSewNappyCloth DiapersParty IdeasSleeping BagToysSewing ProjectsBackpacksForward
Baby Clothes PatternsBaby Doll ClothesDiy Baby Doll BibBarbie ClothesDiy Doll DiapersBaby DollsDoll PatternsBaby AliveBaby BornGood IdeasForward
Baby Doll ClothesBaby DollsSewing DollsBaby BornDoll PatternsSewing PatternsDoll DressesBarbieActivitiesToysPatternsDollsTryProjectForward
Free PDF pattern for Baby Born underwear at www.babybornpatterns.com Boervrou verongeluk op pad terug van plaas | Maroela Media
Mia van Reenen. (Foto: Verskaf)
’n Noord-Kaapse boervrou van Kimberley en ma van vier het die naweek in ’n motorongeluk gesterf toe ’n koedoe buite Groblershoop voor haar bakkie ingespring en deur haar bakkie se voorruit gebars het.
Mia van Reenen (43) het Vrydag vroegoggend in die pad geval vanaf haar plaas in Groblershoop na Kimberley waar sy saam met haar man en kinders woon.
Louw van Reenen, Mia se man en uitvoerende hoof van Beefmaster in Kimberley, het aan Maroela Media gesê Mia lê elke week dié afstand af om by die plaas ŉ draai te maak. Die koedoe moes sowat 45 km buite Groblershoop iewers tussen 06:45 en 07:15 vermoedelik van agter ’n boom uitgespring en voor Mia se enkelkajuit Toyota Hilux-bakkie ingespring het.
“Daardie deel van die pad is berug vir koedoes. Die koedoe het die kajuit getref en basies die voorruit uitgeslaan. Die bakkie se dak was totaal van die res van die voertuig verwyder.”
Volgens Louw was daar geen teken dat Mia remme aangeslaan het nie. “Sy is opslag dood.”
Die egpaar se kinders, Lourie (12), Liam (10), Louis-Anthony (8) en Amarí (6), was saam met hulle pa by die huis in Kimberley toe die ongeluk plaasgevind het. Hul oudste het net gister verjaar en dié kroos sal vandeesweek moet terug skool toe gaan wanneer die skole heropen.
Mia en Louw van Reenen. (Foto: Verskaf)
“Toe ek die nuus ontvang, was die ding waaroor ek die meeste bekommerd was, my kinders. Ek moet hulle beskerm,” verduidelik Louw.
Nié net was Mia ŉ betrokke ma nie, maar sy was ook ŉ rekenmeester van beroep.
“Sy was ŉ baie sagte mens en vriendelik. Sy het nét gelag,” onthou Louw sy lewensmaat van die afgelope 14 jaar.
“Sy het maar altyd ’n ideaal gehad [waarvolgens sy wou lewe]. Haar pa is verlede jaar op die plaas dood en sy het daarna baie swaargekry. Haar woord van die jaar was ‘hoop’ en haar ideaal was om vanjaar lig te lewe. Sy het haar ideaal uitgeleef,” vertel hy.
Dis hartverskeurend! My innige simpatie met die naasbestaandes en geliefdes, veral die pappa en kindertjies.
Tragies, natuurfrats, sterkte aan pa en jong kinders.
Dis vreeslik. Jul sal krag ontvang van bo. HY sal jul bystaan!!!
Ps.23 Hou moet jul is nie alleen nie God is in jul teenwoordigheid.
Innige simpatie aan hierdie huisgesin, net God kan Julle vertroos ! Sterkte op Julle lewenspad, vorentoe